

**\_\_\_napirend**

**ELŐTERJESZTÉS**

**az egri geotermikus közműrendszerről**

**Tisztelt Közgyűlés!**

Eger Megyei Jogú Város Közgyűlése 2012. szeptemberi 27-i ülésén felhatalmazta a polgármestert, a geotermikus közműrendszer létesítésével kapcsolatos előkészítő munkálatok indítására, a várhatóan megjelenő pályázaton való részvétel lehetőségének megteremtésére.

A programhoz kapcsolódó felmérések, vizsgálatok, folyamatosak. Több magyarországi geotermikus program megvalósításával fogalakozó céggel is folynak tárgyalások az egri program megvalósíthatóságáról.

Decemberben megjelentek a várt pályázati kiírásokkal kapcsolatos társadalmi egyeztetésre közzétett dokumentumok, így elkezdhető a konkrét tervezés és így előkészítés is, amely feladatokhoz ajánlatok kérése szükséges, melynek tárgyai:

1. A program egészére vonatkozó megvalósíthatósági tanulmány (MT), ami részben a magyarországi, Észak-magyarországi geotermikus lehetőségekkel és részben Magyarország Megújuló Energia Hasznosítási Cselekvési Tervével való (NCsT) lehetőségek és összhang bemutatása.
2. Hidrogeológiai, geológiai elemzés, ami bemutatja a programhoz tartozó hidrogeológiai feltételeket, lehetőségeket és javaslatokat a rendszer kiépítésére.
3. Az elosztói hálózat megtervezése (nyomvonaltervek, méretezések) a program keretében bekapcsolásra javasolt fogyasztókhoz, a szükséges hőközponttal és energiaellátással együtt.

Kérem, a Tisztelt Közgyűlést, hogy hatalmazza fel Polgármestert a közműrendszer létrehozásához kapcsolódó ajánlatok bekérésére szükség szerint, a tevékenységi kör alapján illetékes önkormányzati tulajdonú gazdasági társaság bevonására, valamint döntsön a tervezési és előkészítési feladatok költségeinek biztosításáról.

Javaslom, hogy 2013. évi költségvetés keretei közül erre a célra összesen 30 millió Ft. kerüljön elkülönítésre.

**Kérem a Tisztelt Közgyűlést, hogy fogadja el az alábbi határozati javaslatokat.**

Eger, 2013. január 15.

Sós István

Eger Megyei Jogú Város Alpolgármester

**Határozati javaslat:**

1. **Eger Megyei Jogú Város Közgyűlése. felhatalmazza Polgármestert, kérjen külön ajánlatokat:**

**Felelős: Sós István alpolgármester**

**Határidő: 2013.02.01**

**- A program egészére vonatkozó megvalósíthatósági tanulmány elkészítésére,**

**- hidrogeológiai és geológiai elemzés kidolgozására, mely bemutatja az Eger**

**térségében fennálló geotermikus lehetőségeket és javaslatot tesz a rendszer**

**kiépítésére,**

**- az elosztó hálózat megtervezésére, a hőpiac felmérésére.**

1. **Eger MJV Közgyűlése a 2013. évi költségvetés keretei között a fenti feladatokra összesen 30 millió Ft-ot különítsen el.**

**Felelős: Sós István alpolgármester**

**Határidő: 2013.02.01**